|  |  |  |
| --- | --- | --- |
| Oifigeach Cléireachais | Ag Ullmhú Don Todhchaí  *Chun beartas agus seirbhísí poiblí den chéad scoth a sholáthar, ní mór dúinn glacadh le hathruithe agus le nuálaíocht. Déanaimid ár ndícheall straitéis ionchuimsitheach atá dírithe ar an gcustaiméir a chruthú, ina bhfuil fís a chuireann athruithe comhshaoil, sóisialta agus teicneolaíochta san áireamh.*  *Trí* *chur chuige solúbtha ina bhfuil cúrsaí digiteacha chun tosaigh a chur i bhfeidhm, cuirfimid uasoiliúint ar fáil agus athróimid agus cuirfimid feabhas ar an gcaoi a ndéanaimid rudaí ar bhonn leanúnach chun dul i ngleic le riachtanais reatha agus riachtanais a bheidh ann amach anseo.* | |
|  | **Béim ar Chúrsaí Digiteacha**   * Baineann an duine úsáid as scileanna teicneolaíochta agus digiteacha chun éifeachtacht a chur chun cinn agus chun tacú le soláthar seirbhíse níos fearr     **Oscailte ó thaobh Athruithe de**   * Léiríonn an duine suim i agus bíonn siad sásta glacadh le hathruithe, nuálaíocht agus teicneolaíochtaí nó próisis nua * Bíonn an duine sásta triail a bhaint as modhanna nua agus lorgaíonn siad tacaíocht nuair atá sí ag teastáil uathu agus roinneann siad eolas ar bhealach oscailte agus foghlaimíonn siad ó bhotúin   **Réitigh Nuálacha agus Chruthaitheacha**   * Cuireann an duine smaointe nuálacha, réitigh chruthaitheacha nó moltaí cabhracha in iúl, is cuma cé chomh beag is atá siad   **Saineolas a Fhorbairt agus Uasoiliúint don Todhchaí**   * Bíonn an duine díograiseach i dtaca le deiseanna forbartha, léiríonn siad dearcadh dearfach, bíonn siad sásta glacadh le haiseolas agus bíonn siad sásta rudaí nua a fhoghlaim * Tá an duine díograiseach maidir lena gcuid eolais agus scileanna a fheabhsú don todhchaí * Forbraíonn an duine saineolas ina réimse, trí éisteacht le daoine eile agus trí fhoghlaim ó dhaoine eile | |
| Príomhscileanna Samplacha | * Scileanna TF (m.sh. Microsoft Office) * Litearthacht Dhigiteach * Sainscileanna ina réimse saineolais féin | * Foghlaim Leanúnach * Nuálaíocht |

|  |  |  |
| --- | --- | --- |
| Oifigeach Cléireachais | Soláthar atá Bunaithe ar Fhianaise  *Chun beartas agus seirbhísí poiblí den chéad scoth a sholáthar, ní mór dúinn cinntí eolacha atá bunaithe ar fhianaise a dhéanamh, spriocanna a chur in ord tosaíochta agus bainistíocht éifeachtach a dhéanamh ar acmhainní, trí úsáid a bhaint as eolas cuí chun torthaí a mheas chun na torthaí is fearr a chinntiú do na daoine ar a bhfreastalaímid.* | |
| Barr Feabhais a Sholáthar | | **Plé le hEolas, Fadhbanna agus Cinntí** |
| Bainistíocht Éifeachtach a dhéanamh ar Obair   * Déanann an duine tascanna oibre a bhainistiú, a phleanáil agus a chur in ord tosaíochta chun a chinntiú go mbaintear spriocanna amach agus go gcloítear le sprioc-amanna * Oibríonn an duine ar bhealach córasach, eagraithe agus éifeachtach * Baineann an duine úsáid éifeachtach as a gcuid ama, lorgaíonn siad obair bhreise agus bíonn siad sásta tacú le daoine eile le linn tréimhsí ciúine   Torthaí agus Seirbhís ar Ardchaighdeán a Sholáthar   * Díríonn an duine ar chaighdeáin, ar chruinneas agus ar mhionsonraí, fiú nuair atá gnáth-thascanna á ndéanamh acu * Cuireann an duine seirbhís ghairmiúil ardchaighdeáin ar fáil do chustaiméirí * Lorgaíonn an duine tacaíocht ar bhealach gníomhach agus seiceálann/féachann siad siar ar a gcuid oibre chun ardchaighdeáin a chinntiú   Dearcadh, Freagracht agus Solúbthacht   * Glacann an duine freagracht as obair, déanann siad a ndícheall a bheith neamhspleách ina réimse freagrachta * Faigheann an duine tuiscint ar thascanna/róil nua ar bhealach cuí agus cuireann siad ceisteanna chun a chinntiú go dtuigeann siad i gceart iad * Bíonn an duine solúbtha agus acmhainneach agus iad ag dul i ngleic le dúshláin nó le héilimh a bhíonn ag athrú, léiríonn siad dearcadh dearfach i gcónaí agus lorgaíonn siad tacaíocht más gá | | **Eolas a Bhailiú agus a Phróiseáil**   * An cumas eolas ó fhoinsí éagsúla a bhailiú, a thuiscint agus plé leis * Pléann an duine le gach eolas ar bhealach cúramach, go háirithe agus iad ag plé le ceisteanna íogaire nó rúnda * Déanann an duine eolas agus sonraí a dheimhniú agus a phróiseáil agus baineann siad ciall as/astu, ar bhealach cruinn agus pras   **Fadhbanna a Réiteach**   * Aithníonn agus réitíonn an duine fadhbanna ar bhealach éifeachtach, le tacaíocht * Tuigeann an duine cathain ba chóir dóibh ceisteanna chur ar aghaidh, roinneann siad eolas cuí agus oibríonn siad le daoine eile chun teacht ar réiteach   **Breithiúnas a Thabhairt agus Cinntí Eolacha a Dhéanamh**   * Tugann an duine breithiúnais stuama agus déanann siad cinntí maithe, agus cuireann siad an t-eolas uilig atá ar fáil san áireamh agus cloíonn siad leis na nósanna imeachta/prótacail chuí * Déanann an duine cinntí oiriúnacha agus prasa faoi cheisteanna ina réimse cúraim féin, lorgaíonn siad tacaíocht agus iarrann siad ar dhaoine níos sinsearaí cinntí a dhéanamh más gá |
| Príomhscileanna Samplacha | * Seirbhís do Chustaiméirí * Bainistíocht Ama * Bainistíocht tionscadal * Pleanáil agus eagrú | * Ag Obair le Sonraí * Próiseáil Faisnéise * Fadhbanna a Réiteach * Scileanna i dtaca Cinntí a Dhéanamh |

|  |  |
| --- | --- |
| Oifigeach Cléireachais | Cumarsáid agus Comhoibriú  *Chun beartas agus seirbhísí poiblí den chéad scoth a sholáthar, ní mór dúinn oibriú le chéile, caidrimh a chothú agus comhoibriú le chéile chun cur chuige cuimsitheach Rialtais a éascú. Má dhéanaimid teagmháil agus cumarsáid éifeachtach lenár gcustaiméirí, gcliaint agus gcomhghleacaithe, forbrófar an mhuinín atá acu as ár seirbhísí.* |
| Iompar | **Comhoibriú, Obair Foirne, agus Caidrimh a Chothú**   * Baineann an duine úsáid as scileanna idirphearsanta chun dea-chaidrimh oibre a chothú, fiú i dtimpeallacht ina bhfuil obair chumaisc/hibrideach ar siúl * Scileanna éifeachtacha comhoibrithe agus i dtaca le hobair foirne, glacann an duine páirt i bhfoirne agus oibríonn siad go héifeachtach le baill foirne eile   **Cumarsáid Éifeachtach**   * Déanann an duine cumarsáid ar bhealach soiléir, cabhrach agus cuí, ó bhéal, go digiteach agus i scríbhinn * Bíonn an duine sásta cumarsáid oscailte a dhéanamh, roinneann siad a dtuairimí, a smaointe agus a gceisteanna * Tugann an duine an t-eolas is déanaí do dhaoine eile, agus roinneann siad na sonraí cuí uilig * Tugann an duine faoi chomhráite deacra ar bhealach cúramach agus gairmiúil, agus lorgaíonn siad tacaíocht más gá   **Teagmháil a Dhéanamh, Daoine a Spreagadh chun a bheith Páirteach agus Éisteacht le Daoine Eile**   * Éisteann an duine go cúramach le daoine eile agus cuireann siad a dtuairimí, a dtreoir agus a n-aiseolas san áireamh * Tuigeann an duine an éagsúlacht agus déanann siad iarracht éisteacht le daoine éagsúla, daoine éagsúla a spreagadh chun a bheith páirteach i gcomhráite agus teagmháil a dhéanamh le daoine éagsúla |
| Príomhscileanna Samplacha | * Scileanna Scríofa * Rphoist * Éisteacht ghníomhach * Páirt a ghlacadh i gCruinnithe * Obair Foirne * Scileanna Idirphearsanta |